***Ո Ր Ո Շ ՈՒ Մ***

***Կատարողական վարույթը կասեցնելու մասին***

***« 16 » Հունվար 2019թ. ք. Վանաձոր***

*Հարկադիր կատարումն ապահովող ծառայության Լոռու մարզային բաժնի ավագ հարկադիր կատարող, արդարադատության կապիտան Դ.Մատինյանս, ուսումնասիրելով 10.01.2019թ.-ին վերսկսված թիվ 03970116 կատարողական վարույթի նյութերը.*

***Պ Ա Ր Զ Ե Ց Ի***

*ՀՀ Լոռու մարզի ընդհանուր իրավասության դատարանի կողմից 12.08.2018թ.-ին տրված թիվ ԼԴ /2998/02/17 կատարողական թերթի համաձայն պետք է` Հրանտ Կամոյի Եղիազարյանից հօգուտ “ՎՏԲ-Հայաստան բանկ” ՓԲԸ-ի բռնագանձել 371.006 ՀՀ դրամ և հաշվարկվող տոկոսներ:*

*Համաձայն «Դատական ակտերի հարկադիր կատարման մասին» ՀՀ օրենքի 66 հոդվածի և 67-րդ հոդվածի 2-րդ մասի «ա» կետի՝ բռնագանձել բռնագանձման ենթակա գումարի 5%, որպես կատարողական գործողությունների կատարման ծախս:*

*Կատարողական գործողությունների կատարման ընթացքում պարտապան Հրանտ Կամոյի Եղիազարյանին պատկանող, գրավի առարկա հանդիսացող ոսկյա զարդերը “Օնիկ Ֆրանկյան” Ա/Ձ-ի կողմից տրված փորձագիտական եզրակացության համաձայն գնահատվել են 257.600 ՀՀ դրամ, որի հարկադիր էլեկտրոնային աճուրդի մեկնարակային գինը չի բավարարում կատարողական թերթի պահանջների կատարմանը: Պարտապան Հրանտ Կամոյի Եղիազարյանին պատկանող բռնգանձման ենթակա այլ գույք, դրամական միջոցներ չեն հայտնաբերվել, և ի հայտ են եկել սնանկության հատկանիշներ:*

*Պահանջատեր “ՎՏԲ-Հայստան բանկ” ՓԲԸ-ն գրավոր տեղեկացրել է, որ պարտապանի պարտավորության չափը 20.09.2018թ.-ի դրությամբ կազմում է 473.918 ՀՀ դրամ:*

*Պարտապան Հրանտ Կամոյի Եղիազարյանի վերաբերյալ Հարկադիր կատարումն ապահովող ծառայության Լոռու մարզային բաժնում առկա են գումարի բռնագանձման պահանջի վերաբերյալ հարուցված այլ կատարողական վարույթներ:*

*Վերոգրյալի հիման վրա և ղեկավարվելով «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39 հոդվածներով, «Սնանկության մասին» ՀՀ օրենքի 6-րդ հոդվածի 2-րդ մասով,*

***Ո Ր Ո Շ Ե Ց Ի***

*Կասեցնել 10.01.2019թ.-ին վերսկսված թիվ 03970116 կատարողական վարույթը` 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով որոշումը ստանալու օրվանից տասնօրյա ժամկետում։*

*<Դատական ակտերի հարկադիր կատարման մասին» ՀՀ օրենքի 28-րդ հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***Ավագ հարկադիր կատարող՝ Դ. Մատինյան***